
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



				        							
Р Е Ш Е Н И Е
№ РП–348–19–043
			
Днес, на 18.09.2019 г., Комисията за противодействие на корупцията и за отнемане на незаконно придобитото имущество /КПКОНПИ/ в състав:

Антоанета Цонкова - Член
Пламен Йоцов - Член 
Силвия Къдрева - Член 
    
      
      У С Т А Н О В И:


Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано по сигнал, получен на електронната поща на Комисията, рег. № ЦУ01/С-348/09.05.2019 г., обединен със сигнали с рег. № ЦУ01/С-411/29.05.2019 г. и рег. № ЦУ01/С-450/10.06.2019 г., към номера на първия получен сигнал.
Сигналът е насочен срещу Боян Магдалинчев – член на Висшия съдебен съвет, Теодора Точкова – главен инспектор в Инспектората на ВСС и Георги Чолаков - председател на ВАС.
В сигнала се съдържат твърдения за възпрепятстване на правосъдието от страна на Боян Магдалинчев. Посочва се, че решение по АД *****/17 г. на АС Плевен не е изпълнено, същото е обжалвано от сигналоподателя през септември 2017 г. и не се внася в АССГ до сега. Подателят на сигнала е поискал Инспектората на ВСС да наложи санкция на административния ръководител на ВСС, а вместо това, ръководителят на Инспектората към ВСС Теодора Точкова го е препратила по компетентност на самия административен ръководител на ВСС.
Към сигнала не са приложени доказателства.
Към обединения сигнал с рег. № ЦУ01/С-411/29.05.2019 г. е приложено писмо с изх. № ОИ-17/17 от 28.05.2019 г. на Инспектората към ВСС, приобщено към настоящия.
При проверката относно допустимостта на сигнала се установи, че същият не отговаря на изискванията на чл. 47, ал. 1, т. 2, т. 3 и т. 6 от ЗПКОНПИ – не са конкретизирани имената на лицата, заемащи висша публична длъжност по чл. 6, ал. 1 от ЗПКОНПИ, срещу които е подаден сигнала, заеманата от тях висша публична длъжност, конкретни данни за твърдяното нарушение на ЗПКОНПИ, в т.ч. място и период на извършване на нарушението, описание на деянието и други обстоятелства, при които е било извършено. Сигналът не е подписан.
В тази връзка, при спазване на процедурата по чл. 30, ал. 2 от АПК, на сигналоподателя е изпратено писмо за отстраняване на констатираните нередовности, но същите не са отстранени в указания срок.
В получения отговор-заявление, вх. № ЦУ01/13542/12.06.2019 г. сигналоподателят посочва, че потвърждава всичко, не само по преписка № ЦУ01/С-348/09.05.2019 г., а и всички досегашни негови електронни писма до Комисията, като заявлението е подписано с дата 10.06.2019 г.
Към получено от сигналоподателя на 08.06.2019 г. по електронен път уточнение, са приложени следните документи: Жалба от същия, без да е посочен получателя; епикриза от 06.12.2017 г. (заверена вярно с оригинала от 28.11.2018 г.) на Център за психично здраве „***“; писмо от Районна прокуратура град П. № В-3624/2018 г. от 28.08.2018 г.; Решение № 2946 от 02.05.2018 г. на Административне съд-С.; писмо от Председателя на Комисия по професионална етика към прокурорската колегия на ВСС изх. № ВСС-2139/2017; писмо от Главния секретар на Министерството на здравеопазването, с изх. № 93-00-28/21.03.2018 г.; писма от главния секретар на ВСС с изх. № 3412/19.03.2019 г. и изх. № 6459/04.06.2019 г.; Решение № 39/04.06.2019 г. от главния секретар при ВСС; Решение № 7723 от 18.12.2018 г. на АС-С.. В отговора-уточнение не са посочени конкретни данни за твърдяно нарушение/я на разпоредбите на ЗПКОНПИ. 
КПКОНПИ е изискала и получила с писмо вх. № ЦУ01/18158/28.08.2019 г. от председателя на Комисията за борба с корупцията, конфликт на интереси и парламентарна етика при 44-то Народно събраниена Република България, доказателства за служебното качество на Боян Георгиев Магдалинчев – член на Висшия съдебен съвет и Теодора Ангелова Точкова – главен инспектор в Инспектората към Висшия съдебен съвет. 
Направена е справка на електронната страница на ВСС и в НБД „Население“. 

От събраните в хода на административното производство доказателства Комисията установи следното от фактическа страна:

Сигналът е подаден от физическо лице с посочени три имена, адрес и е подписан.
От представените доказателства е видно, че Боян Г. Магдалинчев е избран за член за съдийската колегия на Висшия съдебен съвет от квотата на Народното събрание с Решение, прието от 44-то Народно събрание на 20 септември 2017 г.
Теодора А. Точкова е избрана за Главен инспектор в Инспектората към Висшия съдебен съвет с Решение, прието от 43-то Народно събрание на 2 април 2015 г. 
При проверка на електронната страница на ВСС се установи, че Георги Чолаков е Председател на Върховния административен съд от 22.11.2017 г.  

При така установената фактическа обстановка, Комисията стигна до следните правни изводи:

Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
Боян Г. Магдалинчев, в качеството му на член на Висшия съдебен съвет от 2017 г. и Теодора А. Точкова, като Главен инспектор в Инспектората към ВСС от 2015 г. и до момента, са били лица, заемащи публична длъжност по чл. 3, ал. 1, т. 10 и по т. 11 от ЗПУКИ /отм./, респ. са лица, заемащи висша публична длъжност по смисъла на чл. 6, ал. 1, т. 7 от ЗПКОНПИ, като за евентуални нарушения, извършени от тях в срока по чл. 73 от ЗПКОНПИ, компетентна да се произнесе относно наличието или липсата на конфликт на интереси е КПКОНПИ.
В сигнала не се съдържат конкретни данни за твърдяно нарушение на Глава Осма от ЗПКОНПИ от Боян Магдалинчев и Теодора Точкова, в т.ч. място и период на извършване на нарушението, описание на деянието и други обстоятелства, при които е било извършено.
Наличието на данни в сигнала за нарушение на Глава Осма от ЗПКОНПИ от лицата, заемащи висша публична длъжност, е една от предпоставките за редовност на сигнала по чл.48, ал.1 от ЗПКОНПИ. 
При спазване на изискванията по чл. 30, ал. 2 от АПК, Комисията е предоставила възможност на подателя на сигнала да отстрани нередовностите в сигнала, но същите не са отстранени, което съгласно чл. 56, ал. 2 от АПК е основание за прекратяване на производството по отношение на Боян Магдалинчев и Теодора Точкова. 
Георги Чолаков, като председател на ВАС от 2017 г. до момента, е бил лице, заемащо публична длъжност по чл. 3, ал. 1, т. 5 от ЗПУКИ /отм./, респ. е лице, заемащо висша публична длъжност по смисъла на чл. 6, ал. 1, т. 7 от ЗПКОНПИ /в сила от 23.01.2018 г./, като за евентуални нарушения, извършени от него, компетентен да се произнесе относно наличието или липсата на конфликт на интереси, съгласно чл. 6, ал. 2 от ЗПКОНПИ, във връзка със Закона за съдебната власт /чл. 54, ал. 1, т. 7 от ЗСВ/ е Инспекторатът към Висшия съдебен съвет.
Предвид гореизложеното, на основание чл. 27, ал. 2 и чл. 56, ал. 2 от АПК и чл. 48, ал. 1, т. 3 и чл. 6, ал. 2, във връзка с чл. 47, ал. 7 от Закона за противодействие на корупцията и за отнемане на незаконно придобитото имущество,
Комисията за противодействие на корупцията и за отнемане на незаконно придобитото имущество,
Р Е Ш И: 
ПРЕКРАТЯВА производството по сигнал с рег. № ЦУ01/С-348/09.05.2019 г. против Боян Г. Магдалинчев с ЕГН **********, в качеството му на член на Висшия съдебен съвет.

ПРЕКРАТЯВА производството по сигнал с рег. № ЦУ01/С-348/09.05.2019 г. против Теодора А. Точкова с ЕГН **********, в качеството й на главен инспектор в Инспектората на ВСС.

ПРЕКРАТЯВА производството по сигнал с рег. № ЦУ01/С-348/09.05.2019 г. против Георги З. Чолаков с ЕГН **********, в качеството му на председател на ВАС.

ПРЕПРАЩА сигнала на Инспектората на ВСС за произнасяне по компетентност, в частта, относно Георги З. Чолаков, в качеството му на председател на ВАС.

Препис от решението да се изпрати на Софийска градска прокуратура, с оглед преценка за реализиране на правомощията по чл. 76,  ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА Дирекция „Противодействие на корупцията“.

КОМИСИЯ:                          	

Член:………………/п/………………………/Антоанета Цонкова/

Член:……………/п/……...………….....…./Пламен Йоцов/

Член:…………/п/…………………………../Силвия Къдрева/

